Fram til 1991 var Oelmann ansatt ved Griegsamlingen i Bergen Offentlige Bibliotek. I 1992 tok han doktorgraden i musikkvitenskap ved Gesamthochschule Kassel (Tyskland) med en avhandling om Edvard Griegs symfoniske og kammermusikalske verk. Fra 1991 til 1995 var han ansatt ved Bergen Musikkonservatorium. I 1995 ble han førsteamanuensis ved Høgskolen i Tromsø og var fra 1998 til sin død lektor ved Kongsbakken videregående skole i Tromsø.